เงินบาทอ่อนลงเล็กน้อย 31.21บาท
ธนาคารกรุงศรีอยุธยา รายงาน เงินบาทอ่อนลงเล็กน้อย 31.21 หลังเปิดตลาดที่ 31.16/17 จากปัจจัยต่างประเทศ
2 ก.ย. 2553

ธนาคารกรุงศรีอยุธยา รายงาน เงินบาทอ่อนลงเล็กน้อย 31.21 หลังเปิดตลาดที่ 31.16/17 จากปัจจัยต่างประเทศ
นักบริหารเงินธนาคารกรุงศรีอยุธยา กล่าวว่า เช้านี้เงินบาทเปิดตลาดที่ระดับ 31.16/17 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 31.17/19 บาท/ดอลลาร์ แต่ล่าสุดเงินบาทอ่อนค่าขึ้นมาเคลื่อนไหวอยู่ที่ระดับ 31.21 บาท/ดอลลาร์
โดยเมื่อคืนตัวเลข ISM ของสหรัฐฯออกมาค่อนข้างจะดี ตัวเลข PMI ของจีนก็ออกมาดี ทำให้มุมมองที่มีต่อเศรษฐกิจโดยรวมของโลกดีขึ้น
"ทำให้ดาวน์โจนส์บวกขึ้นมา 200 กว่าจุด น่าจะทำให้หุ้นเอเซียวันนี้บวกกันถ้วนหน้า"
ส่วนค่าเงินสกุลต่างประเทศอื่นที่น่าสนใจ ค่าเงินเยนอยู่ที่ 84.27/30 เยน/ดอลลาร์ ค่าเงินยูโร อยู่ที่ระดับ 1.2497/2799 ดอลลาร์/ยูโร
อย่างไรก็ตาม วันนี้นายกรัฐมนตรีเรียกประชุม ครม.เศรษฐกิจนัดพิเศษเพื่อหารือปัญหาค่าเงินบาท ซึ่งตลาดน่าจะยังรอดูว่าจะมีมาตรการอะไรออกมา ถือว่าเป็นเรื่องที่น่าสนนใจที่สุดสำหรับวันนี้ 
นอกจากนี้ให้ติดตามตลาดหุ้นบ้านเรา ซึ่งคาดว่าน่าจะยังมีเงินทุนไหลเข้ามาอย่างต่อเนื่อง แต่อย่างไรก็ตาม ตลาดหุ้นไทยบวกติดต่อกันมาหลายวันแล้ว เงินทุนไหลเข้ามาค่อนข้างจะเยอะมากแล้ว
ประเมินกรอบการเคลื่อนไหวขอค่าเงินบาทระหว่าง 31.10-31.25 บาท/ดอลลาร์